CELEX: 31999R1645
Language: hr
Date: 1999-07-27 00:00:00
Title: Uredba Komisije (EZ) br. 1645/1999 od 27. srpnja 1999. o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode

03/Sv. 002
            
            
               HR
            
            
               Službeni list Europske unije
            
            
               156
            
         31999R1645
   
               L 195/7
            
            
               SLUŽBENI LIST EUROPSKE UNIJE
            
            
               27.07.1999.
            
         
      UREDBA KOMISIJE (EZ) br. 1645/1999
   od 27. srpnja 1999.
   o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1) kako je zadnje izmijenjena Uredbom Komisije (EZ) br. 1068/97 (2), a posebno njezin članak 6. stavke 3. i 4.,
   
               (1)
            
            
               budući da je u skladu s člankom 5. Uredbe (EEZ) br. 2081/92 Francuska Komisiji podnijela dva zahtjeva za registraciju naziva kao oznake izvornosti ili oznake zemljopisnog podrijetla;
            
         
               (2)
            
            
               budući da je ustanovljeno, sukladno članku 6. stavku 1. Uredbe (EEZ) br. 2081/92, da ti zahtjevi ispunjavaju sve uvjete iz te Uredbe, a posebno da sadrže sve potrebne podatke u skladu s člankom 4.;
            
         
               (3)
            
            
               budući da Komisiji nije dostavljen niti jedan prigovor u smislu članka 7. Uredbe (EEZ) br. 2081/92 za bilo koji od naziva navedenih u Prilogu Uredbi nakon njihove objave u Službenom listu Europskih zajednica
                   (3);
            
         
               (4)
            
            
               budući da se zbog toga nazivi trebaju upisati u „Registar zaštićenih oznaka izvornosti i zaštićenih oznaka zemljopisnog podrijetla” te ih zbog toga treba zaštititi u cijeloj Zajednici kao zaštićenu oznaku izvornosti i zaštićenu oznaku zemljopisnog podrijetla;
            
         
               (5)
            
            
               budući da Prilog ovoj Uredbi dopunjava Prilog Uredbi Komisije (EZ) br. 2400/96 (4), kako je zadnje izmijenjena Uredbom (EZ) br. 872/1999 (5),
            
         DONIJELA JE OVU UREDBU:
   Članak 1.
   Nazivi iz ovog Priloga dodaju se u Prilog Uredbi (EZ) br. 2400/96 i upisuju kao zaštićene oznake izvornosti (ZOI) i zaštićene oznake zemljopisnog podrijetla (ZOZP) u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u članku 6. stavku 3. Uredbe (EEZ) br. 2081/92.
   Članak 2.
   Ova Uredba stupa na snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. srpnja 1999.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 208, 24.7.1992., str. 1.
   
      (2)  SL L 156, 13.6.1997., str. 10.
   
      (3)  SL C 387, 12.12.1998., str. 22.; SL C 343, 11.11.1998., str. 7.
   
      (4)  SL L 327, 18.12.1996., str. 11.
   
      (5)  SL L 110, 28.4.1999., str. 4.
   PRILOG
   PROIZVODI NAVEDENI U PRILOGU I. UGOVORU O EZ NAMIJENJENI PREHRANI LJUDI
   
      Voće, povrće i žitarice
   
   FRANCUSKA
   Mâche nantaise (ZOZP)
   Coco de Paimpol (ZOI)